##  Príloha č. 5 súťažných podkladov

## Podmienky účasti

## OSOBNÉ POSTAVENIE

## Podľa § 32 zákona

Verejného obstarávania sa môže zúčastniť hospodársky subjekt, ktorý spĺňa taxatívne určené podmienky účasti týkajúce sa osobného postavenia podľa § 32 ods. 1 zákona. Uchádzač preukáže splnenie podmienok účasti týkajúcich sa osobného postavenia podľa § 32 ods. 1 zákona dokladmi podľa § 32 ods. 2, resp. podľa § 32 ods. 4 a 5 zákona.

Verejný obstarávateľ upozorňuje na znenie podmienok účasti podľa § 32 ods. 1 písm. b) a c) zákona a spôsobu ich preukazovania podľa § 32 ods. 2 písm. c) zákona účinné od 1.12.2019.

Hospodársky subjekt môže predbežne nahradiť doklady na preukázanie splnenia podmienok účasti jednotným európskym dokumentom podľa § 39 ods. 1 zákona.

Preukazovanie podmienok účasti je voči verejnému obstarávateľovi účinné aj spôsobom podľa § 152 ods. 4 zákona. Uchádzač zapísaný v zozname hospodárskych subjektov podľa zákona nie je povinný v procese verejného obstarávania predkladať doklady podľa § 32 ods. 2 zákona.

Verejný obstarávateľ uzná rovnocenný zápis, ako je zápis do zoznamu hospodárskych subjektov podľa zákona, alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.

V prípade, že sa verejného obstarávania zúčastní skupina dodávateľov, požaduje sa preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.

Doklady, ktoré sa nepredkladajú:

Záujemca/uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, nie je povinný v zmysle § 32 ods. 3 zákona predkladať verejnému obstarávateľovi, a to z dôvodu použitia údajov z informačných systémov verejnej správy, nasledovné doklady:

- výpis z registra trestov záujemcu/uchádzača, jeho štatutárneho orgánu, člena štatutárneho orgánu, člena dozorného orgánu, prokuristu v súlade s § 32 ods. 1 písm. a) a ods. 2 písm. a) zákona,

- potvrdenia zdravotnej poisťovne a Sociálnej poisťovne podľa § 32 ods. 1 písm. b) a ods. 2 písm. b) zákona,

- potvrdenia miestne príslušného daňového úradu a miestne príslušného colného úradu podľa § 32 ods. 1 písm. c) a ods. 2 písm. c) zákona,

- výpis z Obchodného registra Slovenskej republiky alebo výpis zo Živnostenského registra Slovenskej republiky, v prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona týmito typmi dokladu.

Upozornenie:

Záujemca/uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, poskytne verejnému obstarávateľovi za účelom získania výpisu z registra trestov jeho štatutárneho orgánu, člena štatutárneho orgánu, člena dozorného orgánu, prokuristu nasledovné údaje: krstné meno, priezvisko, rodné priezvisko, rodné číslo.

**2. Odborná spôsobilosť**

**2.1 podľa § 34 ods.1 písm. g) zákona** - **§ 34 ods. 1 písm. g) zákona -** záujemca preukazuje svoju technickú alebo odbornú spôsobilosť údajmi o vzdelaní a odbornej praxi alebo o odbornej kvalifikácii osôb určených na plnenie zmluvy v zložení 1 garant/ka a dvaja odborní pracovníci alebo pracovníčky v každej časti predmetu zákazky, ktorí v súlade s bodom 2.2 zmluvy o dielo budú plniť predmet zákazky.

**Uchádzač na preukázanie podmienky účasti podľa § 34 ods. 1 písm. g) zákona predloží minimálne nasledovné údaje/skutočnosti:**

1. Fotokópia dokladu o dosiahnutom vzdelaní príslušných osôb (garanta a odborných pracovníkov)
2. Podpísaný životopis príslušných osôb (garanta a odborných pracovníkov) alebo ekvivalentný doklad, ktorý musí obsahovať nasledovné údaje/ skutočnosti:

 a) meno a priezvisko,

b) najvyššie dosiahnuté vzdelanie, názov a sídlo školy, odboru/špecializácia, stupeň vzdelania, rok ukončenia štúdia,

c) zoznam odbornej praxe (pracovná pozícia, opis pracovnej náplne/odborné skúsenosti, miesto, mesiac a rok pôsobenia v danej pozícií /zamestnania, zamestnávateľ/objednávateľ) príslušnej osoby určenej na plnenie zmluvy,

d) informácie o publikačnej činnosti garanta - zoznam odborných publikácií s uvedením názvu a roku vydania publikácie obsahujúci štandardné označenia publikácií ISSN alebo ISBN.

### Minimálna požadovaná úroveň štandardov:

Pre časť č. 1: Tematické zisťovanie - Finančná začlenenosť marginalizovaných Rómov

Minimálne požiadavky na vzdelanie, odbornú prax a odbornú kvalifikáciu osôb určených na plnenie zmluvy

1. garant/ka:

- VŠ vzdelanie minimálne druhého stupňa

- minimálne šesť rokov praxe v sociálno-vednom výskume minimálne v jednej z týchto oblastí - sociológia, etnológia, sociálna antropológia, sociálna psychológia, pedagogika, politológia, politická ekonómia alebo verejné politiky

- publikačná činnosť - minimálne štyri odborné publikácie týkajúce sa marginalizovaných rómskych komunít (autor alebo spoluautor).

b) odborní pracovníci/pracovníčky:

- VŠ vzdelanie minimálne druhého stupňa

- minimálne štyri roky praxe v sociálno-vednom výskume minimálne v jednej z týchto oblastí - sociológia, etnológia, sociálna antropológia, sociálna psychológia, pedagogika, politológia, politická ekonómia alebo verejné politiky

Pre časť č. 2: Tematické zisťovanie - Stereotypy a postoje voči Rómom v lokálnej politike

Minimálne požiadavky na vzdelanie, odbornú prax a odbornú kvalifikáciu osôb určených na plnenie zmluvy:

1. garant/ka:

- VŠ vzdelanie minimálne druhého stupňa

- minimálne šesť rokov praxe v sociálno-vednom výskume minimálne v jednej z týchto oblastí - sociológia, etnológia, sociálna antropológia, sociálna psychológia, pedagogika, politológia, politická ekonómia alebo verejné politiky

- publikačná činnosť - minimálne štyri odborné publikácie týkajúce sa marginalizovaných rómskych komunít (autor alebo spoluautor).

b) odborní pracovníci/pracovníčky:

- VŠ vzdelanie minimálne druhého stupňa

- minimálne štyri roky praxe v sociálno-vednom výskume minimálne v jednej z týchto oblastí - sociológia, etnológia, sociálna antropológia, sociálna psychológia, pedagogika, politológia, politická ekonómia alebo verejné politiky

Pre časť č. 3: Tematické zisťovanie - Bariéry pri vstupe marginalizovaných Rómov na trh práce

Minimálne požiadavky na vzdelanie, odbornú prax a odbornú kvalifikáciu osôb určených na plnenie zmluvy:

1. garant/ka:

- VŠ vzdelanie minimálne druhého stupňa

- minimálne šesť rokov praxe v sociálno-vednom výskume minimálne v jednej z týchto oblastí - sociológia, etnológia, sociálna antropológia, sociálna psychológia, pedagogika, politológia, politická ekonómia alebo verejné politiky

- publikačná činnosť - minimálne štyri odborné publikácie týkajúce sa marginalizovaných rómskych komunít (autor alebo spoluautor).

b) odborní pracovníci/pracovníčky:

- VŠ vzdelanie minimálne druhého stupňa

- minimálne štyri roky praxe v sociálno-vednom výskume minimálne v jednej z týchto oblastí - sociológia, etnológia, sociálna antropológia, sociálna psychológia, pedagogika, politológia, politická ekonómia alebo verejné politiky

Pre časť č. 4: Tematické zisťovanie zamerané na identifikovanie úspešných nástrojov inkluzívneho vzdelávania na rôznych stupňoch vzdelávania

Minimálne požiadavky na vzdelanie, odbornú prax a odbornú kvalifikáciu osôb určených na plnenie zmluvy:

1. garant/ka:

- VŠ vzdelanie minimálne druhého stupňa

- minimálne šesť rokov praxe v sociálno-vednom výskume minimálne v jednej z týchto oblastí - sociológia, etnológia, sociálna antropológia, sociálna psychológia, pedagogika, politológia, politická ekonómia alebo verejné politiky

- publikačná činnosť - minimálne štyri odborné publikácie týkajúce sa marginalizovaných rómskych komunít (autor alebo spoluautor).

b) odborní pracovníci/pracovníčky:

- VŠ vzdelanie minimálne druhého stupňa

- minimálne štyri roky praxe v sociálno-vednom výskume minimálne v jednej z týchto oblastí - sociológia, etnológia, sociálna antropológia, sociálna psychológia, pedagogika, politológia, politická ekonómia alebo verejné politiky

Jedna fyzická osoba určená na plnenie zmluvy, prostredníctvom ktorej záujemca preukazuje svoju technickú alebo odbornú spôsobilosť, môže byť garantom a/alebo odborníkom pre jednu, viaceré alebo všetky časti predmetu zákazky

Jedna fyzická osoba určená na plnenie zmluvy, prostredníctvom ktorej záujemca preukazuje svoju technickú alebo odbornú spôsobilosť, nemôže byť garantom aj odborníkom súčasne v rámci jednej časti predmetu zákazky.

Minimálne požiadavky na vzdelanie, odbornú prax a odbornú kvalifikáciu každej z osôb určených na plnenie zmluvy, musí spĺňať vždy jedna fyzická osoba.

V prípade, že uchádzač využije podľa § 34 ods. 3 zákona na preukázanie technickej spôsobilosti alebo odbornej spôsobilosti technické a odborné kapacity inej osoby, bez ohľadu na ich právny vzťah v čase podania ponuky, je uchádzač povinný verejnému obstarávateľovi preukázať, že pri plnení zmluvy bude môcť reálne disponovať s kapacitami osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukáže uchádzač písomnou zmluvou uzavretou s touto osobou, obsahujúcou záväzok osoby, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť, že táto osoba poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej alebo odbornej spôsobilosti musí spĺňať podmienky účasti týkajúce sa osobného postavenia a nesmú u nej existovať dôvody na vylúčenie podľa § 40 ods. (6) písm. a) až h) a ods. (7) zákona, oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté. V prípade uchádzača, ktorého tvorí skupina dodávateľov zúčastnená na verejnom obstarávaní, sa požaduje preukázanie splnenia podmienok za všetkých členov skupiny spoločne.

Doklady a dokumenty, ktorými uchádzač preukazuje svoju technickú alebo odbornú spôsobilosť vyhotovené v inom ako štátnom jazyku, t. j. v slovenskom jazyku, musia byť predložené v pôvodnom jazyku a súčasne musia byť preložené do štátneho jazyka, t. j. do slovenského jazyka, okrem dokladov predložených v českom jazyku.

Hospodársky subjekt môže predbežne nahradiť doklady na preukázanie splnenia podmienok účasti jednotným európskym dokumentom podľa § 39 ods. 1 zákona.